# Institut Nacional d'Administració Pública

L'Institut Nacional d'Administració Pública d'Espanya (INAP) és un organisme autònom adscrit a la Secretaria d'Estat de Funció Pública, que impulsa tasques de recerca, docència, divulgació i foment a través de jornades, conferències, trobades i seminaris per trobar solucions als més actuals problemes als quals s'enfronta l'administració Pública Espanyola.
Així mateix, té encomanada la funció de formar al personal al servei de l'Administració Pública i dels seus càrrecs directius.

## Origen

L'origen de l'actual Institut Nacional (INAP) es troba en l'Institut d'Estudis d'Administració Local, creat en 1940, així com al Centre de Formació i Perfeccionament de Funcionaris establert en 1958. En 1987 neix l'actual Institut Nacional d'Administració Pública com a resultat de la seva fusió.

## Funcions

Actualment, les tres grans àrees d'activitat del (INAP) són:
* Selecció: la selecció de funcionaris de cossos adscrits al Ministeri de la Presidència i del Ministeri d'Administracions Públiques.
* Formació de directius i personal al servei de les administracions públiques, especialment el dependent de l'Administració General de l'Estat i el de corporacions locals. En la mateixa línia d'actuacions porta a terme una important tasca de formació mitjançant l'organització de cursos, presencials i per via d'internet.
* Estudis i recerca: per al foment de la recerca en matèria d'Administració Pública i ciència de l'administració i de foment de les tecnologies de la informació i les comunicacions.
L'INAP acull una biblioteca amb un ampli fons bibliogràfic i documental, que es troba entre els més importants de parla hispana en matèria d'Administració Pública; a través de la pàgina web pot accedir-se als seus butlletins bibliogràfics. A més, compta amb un important fons antic que abasta un període de cinc segles (des de principis del segle xvi).
El Centre d'Estudis i Publicacions realitza també funcions de promoció i suport a la recerca en matèria d'Administració i Dret Públic mitjançant beques, premis, la seva activitat editorial i la seva col·laboració amb universitats, recolzant a grups de recerca i de directius per promoure l'intercanvi d'experiències i la difusió i intercanvi d'experiències i coneixements i treballs de recerca
Manté relacions internacionals, oferint cursos i màsters a empleats públics estrangers.
A més, representa a l'Administració General de l'Estat i al propi organisme davant organitzacions i organismes internacionals d'Administració Pública i gestiona les relacions bilaterals amb institucions homòlogues.

## Seus

El INAP disposa de dues seus:
* Oficina principal de Madrid: Carrer Atocha, nº 106.
* Seu d'Alcalá de Henares: Plaça de San Diego, s/n

## Directors generals

* Pilar Arranz Notario (2008-2010)
* Manuel Arenilla Saez (2012-2018), ha estat cessat el 15 de setembre de 2018 arran de la seva implicació en l'anomenat "cas màster" que implicava l'ex-presidenta de la Comunitat de Madrid Cristina Cifuentes, ja que ell era professor d'aquest màster en la Universitat Rey Juan Carlos de Madrid.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 147. ISBN 84-930048-0-4.
* ↑ Història administrativa de l'INAP a inap.es
* ↑ Convocatòria de beques de l'INAP a fulbright.es
* ↑ Premio INAP 2018 para tesis doctorales, injuve.es
* ↑ Instituto Nacional de Administración Pública. Ministerio de Hacienda y Administraciones Públicas. Consultado el 06/05/2017.
* ↑ Currículum de Pilar Arranz al web d'AENA
* ↑ El Ejecutivo nombra a Pilar Arranz directora general del INAP, El COnfidencial, 16 de maig de 2008
* ↑ Cesan al director del Instituto Nacional de Administración Pública, investigado en el caso máster de Cifuentes, rtve.es, 15 de setembre de 2018
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en l'article 13 de la Llei de Propietat Intel·lectual espanyola.

## Enllaços externs

* Edicions de l'INAP a Dialnet